חרשה (יישוב)

חרשה היא התנחלות בעל צביון של יישוב קהילתי בגוש טלמונים, המשתייך למועצה אזורית מטה בנימין.

מקור השם חרשה הוא מפסוק בספר נחמיה: "וְאֵלֶּה הָעוֹלִים מִתֵּל מֶלַח תֵּל חַרְשָׁא כְּרוּב אַדּוֹן וְאִמֵּר וְלֹא יָכְלוּ לְהַגִּיד בֵּית אֲבוֹתָם וְזַרְעָם אִם מִיִּשְׂרָאֵל הֵם." ()

== היסטוריה ==
בשנת 1997 הקימו תלמידים מישיבת מרכז הרב מאחז בגובה 770 מטר מעל פני הים, על הר במערב בנימין המשקיף על כל שפלת החוף. ממשלת אהוד ברק סירבה לסייע בפיתוח המקום, אולם אפרים סנה, בהיותו סגן שר הביטחון, אישר הקמת מקווה במקום. לאחר הקמת ממשלת שרון הראשונה סייע שר הביטחון בנימין בן אליעזר לפיתוח המקום, בהמלצת סגן הרמטכ"ל, משה יעלון, שראה במקום נקודה אסטרטגית וביקש לשמור שם על נוכחות יהודית, אזרחית או צבאית. ביישוב מתגוררות כיום כ-70 משפחות.

בשנת 2004 הוקמו במקום שני בתי קבע, ובשנת 2005 הוקמו במקום שישה בתי קבע נוספים. תנועת "שלום עכשיו" עתרה לבג"ץ ב-22 בספטמבר 2005 בדרישה להרוס את המבנים ולמנוע את אכלוסם. הבקשה למנוע את האכלוס נדחתה, בגלל הצהרת המדינה שהמבנים כבר היו מאוכלסים, והדיון בעתירה עצמה נמשך מעל 4 שנים, במהלך הדיון טענו תושבי המאחז כי אדמות חרשה נמצאות לקראת סיום הפיכתן מאדמות סקר לאדמות מדינה וכל שנדרש הוא חתימה של שר הביטחון. שלום עכשיו טענה מנגד שחלק מהאדמות נמצאות בבעלות פלסטינית פרטית. בהמשך התקבלה טענת תושבי המאחז והממונה על הרכוש הממשלתי והנטוש באזור יהודה ושומרון הכריז על האדמות שבהן נמצאים המבנים שבהן עסקה העתירה כאדמות מדינה, והמדינה השיבה לבג"ץ כי בכוונתה להכשיר את המבנים. בעקבות כך, נדחתה העתירה ביחס למבנים בחרשה.

ב-4 באפריל 2019 מסרה מחלקת ייעוץ וחקיקה במשרד המשפטים חוות דעת משפטית שנכתבה על ידי עו"ד כרמית יוליוס, ראש אשכול נדל"ן, בהסכמת היועץ המשפטי לממשלה אביחי מנדלבליט, המכשירה את דרך הגישה למאחז. משמעותה של חוות דעת זו הייתה שניתן להסדיר את מעמדו החוקי, וניתן יהיה להגיש לו תב"ע.

בתחילת 2020 אושרה התב"ע הראשונה ביישוב ובתוכנית נכללות 258 יחידות דיור<ref></ref>.

== מאפיינים ==
היישוב הוא יישוב תורני לאומי. רב היישוב הוא הרב יאיר רמר (בנו של הרב אברהם רמר). בחרשה נמצאת ישיבה תיכונית, "ישיבה לצעירים חרשה", בראשות הרב אורי שטטנר.

ישראל מובילה בעולם, בפער משמעותי, בתרומת כליה אלטרואיסטית. כ - 60 אחוז מתורמי הכליה מגיעים מהמגזר הדתי לאומי. בשנת 2024 היישוב חרשה, נמצא בראש טבלת תורמי הכליה לנפש בישראל. חרשה מחליף את היישוב הדתי - לאומי יצהר שבשומרון, שהיה השיאן הקודם.

== תיירות ==
בחרשה ממוקמת "תצפית גג הארץ" ממנה ניתן להשקיף על מישור החוף מחדרה ועד אשדוד.

== גאוגרפיה ==
חרשה ממוקמת במערב בנימין, בסמיכות להתנחלויות טלמון ונריה שבגוש טלמונים. חרשה יושבת על פסגת הר הנקרא 'הר חרשה', ובמורדותיו שוכן 'חורש ירון'. הוא צופה על השפלה ומישור החוף ממערב, ועל רמאללה ממזרח.

הפסגה של חרשה היא בגובה 767 מטרים.

== ארכאולוגיה ==
מבט פנימי בתוך מרתפי היין בגבעת היקבים 
בצד המזרחי של היישוב, בינו ובין עין חרשה נתגלו מערות קבורה יהודיות. מצד מערב, בדרך העולה אל היישוב יש את גבעת היקבים ובה שרידי יישוב יהודי מתקופת בית ראשון ומתקופת בית שני. באתר נשתמרו רחובות, קירות, בתים, קולומבריום ומערכת בורות תת-קרקעית הכוללים כ – 30 בורות פעמון חצובים בסלע בתצורת בורות גבעון.

==גלריית תמונות==
<gallery>

קובץ:DJI 01L79.jpg|חרשה במבט מהאוויר מכיוון מזרח צופה אל מישור החוף

קובץ:Harasha.jpg|תחנת הכוח באשדוד כפי שנראית מחרשה
קובץ:Harasha1.jpg|תחנת הכוח בחדרה כפי שנראית מחרשה
</gallery>

== קישורים חיצוניים ==

* 

== הערות שוליים ==

*
קטגוריה:מועצה אזורית מטה בנימין
קטגוריה:התנחלויות ביהודה ושומרון
קטגוריה:גוש טלמונים
קטגוריה:יישובים שהוקמו ב-1997
קטגוריה:טלמון
קטגוריה:מאחזים שהוסדרו